Title: ประกาศกรมการค้าต่างประเทศ เรื่อง เปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อน ชนิดเป็นม้วนและไม่เป็นม้วนของบริษัท IRON & STEEL WORKS named after ILYICH (ILYICH IRON & STEEL WORKS OF MARIUPOL) ประเทศยูเครน พ.ศ. 2548

ประกาศกรมการค้าต่างประเทศ

ประกาศกรมการค้าต่างประเทศ
เรื่อง เปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อน
ชนิดเป็นม้วนและไม่เป็นม้วนของบริษัท IRON & STEEL WORKS
named after ILYICH
(ILYICH
IRON & STEEL WORKS OF MARIUPOL) ประเทศยูเครน
พ.ศ. ๒๕๔๘[๑]

ตามที่ได้มีประกาศคณะกรรมการพิจารณาการทุ่มตลาดและการอุดหนุน
เรื่อง การตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วน ที่มีแหล่งกำเนิดจากประเทศญี่ปุ่น
สาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดีย สาธารณรัฐเกาหลี
ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรีย
สาธารณรัฐอินโดนีเซีย สาธารณรัฐสโลวัก และประเทศโรมาเนีย (ฉบับที่ ๕)
พ.ศ. ๒๕๔๖ ลงวันที่ ๒๒ พฤษภาคม
พ.ศ. ๒๕๔๖ ซึ่งแก้ไขเพิ่มเติมโดยประกาศคณะกรรมการฯ
(ฉบับที่ ๖) พ.ศ.
๒๕๔๖ ลงวันที่ ๑๑ กรกฎาคม พ.ศ. ๒๕๔๖ กำหนดให้เรียกเก็บอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนจากประเทศต่าง
ๆ ไปแล้ว นั้น

บริษัท IRON & STEEL WORKS
named after ILYICH หรือที่มีชื่อในทางการค้าว่า ILYICH IRON
& STEEL WORKS OF MARIUPOL ผู้ผลิตหรือผู้ส่งออกสินค้าเหล็กแผ่นรีดร้อนชนิดเป็นม้วนและไม่เป็นม้วนจากประเทศยูเครน
ซึ่งถูกเรียกเก็บอากรตอบโต้การทุ่มตลาด ในอัตราร้อยละ ๓๐.๔๕
ของราคา ซี.ไอ.เอฟ. ตามประกาศคณะกรรมการดังกล่าวข้างต้น ได้ยื่นคำขอให้พิจารณาทบทวนเพื่อเปลี่ยนแปลงอัตราอากรตอบโต้การทุ่มตลาด
และคณะกรรมการพิจารณาการทุ่มตลาดและการอุดหนุนได้พิจารณาเมื่อวันที่ ๑๑ กุมภาพันธ์
พ.ศ. ๒๕๔๘ เห็นว่ามีมูลเพียงพอที่แสดงให้เห็นว่าอัตราส่วนเหลื่อมการทุ่มตลาดมีการเปลี่ยนแปลงไป
จึงมีมติให้กรมการค้าต่างประเทศเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของบริษัท
IRON & STEEL WORKS named after ILYICH หรือ ILYICH IRON
& STEEL WORKS OF MARIUPOL ตามกระบวนการพิจารณาที่กฎหมายกำหนด

อาศัยอำนาจตามมาตรา
๕๖ และมาตรา ๖๐ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒ กรมการค้าต่างประเทศจึงประกาศให้ทราบว่าจะเริ่มดำเนินกระบวนการพิจารณาทบทวนดังกล่าวตั้งแต่วันประกาศในราชกิจจานุเบกษาเป็นต้นไปหากผู้ใดประสงค์ขอทราบข้อมูลข่าวสารเกี่ยวกับการขอทบทวนดังกล่าว
ให้ยื่นคำขอต่อสำนักมาตรการปกป้องและตอบโต้ทางการค้า กรมการค้าต่างประเทศ ๔๔/๑๐๐ ถนนนนทบุรี ๑ นนทบุรี ๑๑๐๐๐ โทร. ๐ ๒๕๔๗ ๕๐๘๑-๒ โทรสาร ๐ ๒๕๔๗ ๔๗๔๑ หรือที่ www.dft.moc.go.th

ประกาศ ณ วันที่ ๑๗ กุมภาพันธ์ พ.ศ. ๒๕๔๘
ราเชนทร์  พจนสุนทร
อธิบดีกรมการค้าต่างประเทศ

วิภา/ผู้จัดทำ
๖
กันยายน ๒๕๕๔

[๑] ราชกิจจานุเบกษา เล่ม ๑๒๒/ตอนพิเศษ ๑๖ ง/หน้า ๕/๑ มีนาคม ๒๕๔๘